Šarūnas Birutis

Šarūnas Birutis (sündinud 20. septembril 1961 Šiauliais) on Leedu poliitik. Ta oli aastatel 2004–2009 Euroopa Parlamendi liige. Aastatel 2012–2016 oli ta seimi liige, lisaks oli ta samadel aastatel Leedu kultuuriminister (Algirdas Butkevičiuse valitsuses).

Ta lõpetas aastal 1979 Šiauliais keskkooli. Aastal 1984 lõpetas ta Vilniuse Riikliku Ülikooli tööstusökonoomika teaduskonna. Aastal 1998 omandas ta pankrotihalduri kvalifikatsiooni. Aastal 2003 lõpetas ta Mykolas Romerise ülikooli juristina.

Leedu poliitikud
Leedust valitud Euroopa Parlamendi liikmed
Sündinud 1961